CELEX: 62014CN0143
Language: fi
Date: 2014-03-26 00:00:00
Title: Asia C-143/14: Ennakkoratkaisupyyntö, jonka Finanzgericht Berlin-Brandenburg (Saksa) on esittänyt 26.3.2014 – TMK Europe GmbH v. Hauptzollamt Frankfurt (Oder)

21.7.2014   
            
            
               FI
            
            
               Euroopan unionin virallinen lehti
            
            
               C 235/2
            
         Ennakkoratkaisupyyntö, jonka Finanzgericht Berlin-Brandenburg (Saksa) on esittänyt 26.3.2014 – TMK Europe GmbH v. Hauptzollamt Frankfurt (Oder)
   (Asia C-143/14)
   2014/C 235/02
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Finanzgericht Berlin-Brandenburg
   
      Pääasian asianosaiset
   
   
      Kantaja: TMK Europe GmbH
   
      Vastaaja: Hauptzollamt Frankfurt (Oder)
   
      Ennakkoratkaisukysymys
   
   Onko lopullisen polkumyyntitullin käyttöönottamisesta tiettyjen Unkarista, Puolasta, Venäjältä, Tšekin tasavallasta, Romaniasta ja Slovakian tasavallasta peräisin olevien raudasta tai seostamattomasta teräksestä valmistettujen saumattomien putkien tuonnissa, asetuksen (ETY) N:o 1189/93 kumoamisesta ja kyseistä Kroatian tasavallasta peräisin olevaa tuontia koskevan menettelyn päättämisestä 17.11.1997 annettu neuvoston asetus (EY) N:o 2320/97 (1) (EYVL L 322, 25.11.1997, s. 1–24) pätemätön, koska komissio on jättänyt huomiotta polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22.12.1995 annetun neuvoston asetuksen (EY) N:o 384/96 (2) (EYVL L 56, 6.3.1996, s. 1–20) 3 artiklan 7 kohdasta ilmenevät vaatimukset vahingon toteamiselle ja olettanut tällaisen (vahingon) aiheutuneen ottamatta tässä yhteydessä huomioon sitä, että komissio on aloittanut muun muassa 6.2.1962 annetun neuvoston asetuksen N:o 17 (EY 81 ja EY 82 artiklan ensimmäinen täytäntöönpanoasetus) (EYVL 1962, 13, s. 204) 14 artiklan 3 kohdan nojalla 25.11.1994 tehdyn päätöksen (asia IV/35.304), jota ei ole julkaistu, perusteella tutkinnan, jonka kohteena on kilpailunvastaisten, mahdollisesti Euroopan talousalueesta 2.5.1992 tehdyn sopimuksen (EYVL L 1, 3.1.1994, s. 3–522) 53 artiklan vastaisten ja EY 81 artiklan vastaisten seostamattomasta teräksestä valmistettuja putkia koskevien menettelytapojen mahdollinen olemassaolo?
   
      (1)  EYVL L 322, s. 1.
   
      (2)  EYVL L 56, s. 1.